
REFERAT DE APROBARE A PROIECTULUI DE HOTĂRÂRE
[bookmark: _Hlk139009915][bookmark: _Hlk139011088]privind aprobarea Procedurii de reglementare a modului de implementare a 
“Programului privuind casarea autovehiculelor uzate - Rabla Locală”
 în Municipiul Timisoara, derulat în cofinanțare cu Administrația Fondului pentru Mediu


1. Descrierea situației actuale
[bookmark: _Hlk132103899][bookmark: _Hlk132103683]Prin H.C.L.M.T. nr. 51/06.02.2023 privind aprobarea Bugetului Local al Municipiului Timișoara pe anul 2023, s-a aprobat suma de 2.850.000 lei ca stimulent pentru casarea autovehiculelor uzate, în baza Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.
La data de 04.04.2023 s-a publicat în Monitorul Oficial nr. 279, Ordinul nr. 864/30.03.2023 pentru modificarea anexei la Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.
Conform prevederilor art. 5 alin. 1 lit. s) din Ghidul de finanțare aprobat prin Ordinul nr. 864/30.03.2023, se acordă un stimulent pentru casare - suma nerambursabilă în cuantum de 3.000 lei acordată beneficiarului care a predat spre casare şi a radiat din circulație şi din evidența fiscală a delegatului un autovehicul uzat. Stimulentul pentru casare este constituit din suma de 2.400 lei alocată din Fondul pentru mediu şi suma de 600 lei susținută din surse proprii de către delegat- UAT. 
Prin H.C.L.M.T. nr. 155/25.04.2023 s-a aprobat participarea Municipiului Timișoara  la Programul privind casarea autovehiculelor uzate, derulat în cofinanțare cu Administrația Fondului pentru Mediu.
Conform prevederilor art. 17 din Ghidul de finanțare aprobat prin Ordinul nr. 864/30.03.2023, se stipulează următoarele: Încheierea contractului de delegare: 
(1) AFM comunică solicitanților admiși informări prin e-mail, cu confirmare de primire, privind aprobarea finanțării şi le transmite contractul de delegare în vederea semnării.
(3) Contractul de delegare se întocmește în două exemplare, câte unul pentru fiecare parte, şi se semnează de către reprezentantul legal al solicitantului sau de împuternicitul acestuia cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacțiile electronice pe piața internă şi de abrogare a Directivei 1999/93/CE.
(4) Contractul de delegare intră în vigoare la data semnării acestuia de către ambele părți și își încetează valabilitatea în termen de 3 ani de la data depunerii de către delegat a raportului de finalizare a proiectului.
(5) AFM publică lista delegațiilor pe pagina proprie de internet.
(6) Raportul de finalizare a proiectului se depune în termen de 30 de zile de la data utilizării finanțării acordate prin contractul de delegare.
(7) Finanțarea se utilizează numai după data intrării în vigoare a contractului de delegare şi numai în termenul de valabilitate a acestuia.
	În data de 21 iunie 2023, Municipiul Timișoara a primit prin e-mail contractul de delegare de la Administrația Fondului de Mediu. Acesta a fost semnat corespunzător și transmis pe aceleași canale de comunicare prevăzute mai sus. 
	

2. Schimbări preconizate și rezultate așteptate
	Primăria Municipiului Timișoara prin Programul privind casarea autovehiculelor uzate are în vedere îmbunătățirea calității mediului, ca urmare a diminuării numărului de autovehicule uzate având o vechime egală sau mai mare de 15 ani de la anul fabricației, în schimbul predării acestora spre casare. Pentru derularea programului în mod corespunzător este necesară stabilirea unor proceduri clare și transparente ce vor fi puse la dispoziția tuturor cetățenilor.

3.      Concluzii
Având în vedere cele expuse mai sus, considerăm necesară și oportună aprobarea proiectului de hotărâre, aprobarea Procedurii de reglementare a modului de implementare a “Programului privind casarea autovehiculelor uzate - Rabla Locală” în Municipiul Timisoara, derulat în cofinanțare cu Administrația Fondului pentru Mediu.

